 Jerry Rawlings: Ààrẹ orílẹ-èdè Ghana nínú ìjọba ológun àti alágbádá Ìròyìn sọ pé, Rawlings dágbére fáyé ní ilé ìwòsàn Korle-Bu ní ìlú Accra lówùrọ òní ọjọ ọjọbọ, ọjọ kejìlá, oṣù kọkànlá, ọdún 2020. Rawlings jẹ òṣìṣẹ ológun ní orílẹ èdè Ghana nígba kan rí, ki ó tó dara pọ mó òṣèlú alágbáda, tó sí jẹ ààrẹ Ghana ládún 1981 títí di ọdún 2001. Ẹni ọdún mẹtàléláàdọrin ni Rawlings lásìkò tó jáde láye Oun ló sáájú ìdìtẹ gbajọba tó sí dárí ìlú di ọdún 1992, kí o tó dara pọ mọ ìjọba alágbáda, tó si jẹ fún sáà méjì míràn. Gẹgẹ bí ìròyìn ṣe sọ, ó ti tó bi ọsẹ kan ti Rawlings ti wa ní ilé ìwòsàn Korle Bu. Tani Jerry John Rawlings gan? J.J Rawlings jẹ ọmọ bíbí orílẹ-èdè Ghana tí a bi ni ọjọkejilélógún, oṣù kẹfa, ọdún 1947 ni ìlú Accra Ghana Iya Jerry jẹ ọmọ ìlú Keta ni ẹkun Volta ti bàbá rẹ sì jẹ ọmọ orílẹ-èdè Scortland O lọ ilé ẹkọ Achimota ni bi ti ó ti gba ìwé ẹrí ilé ẹkọ Girama ni ọdún 1966 O forukọ silẹ gẹgẹ bi ọmọ ológun ojú ofurufu ninú oṣù kẹjọ ọdún 1967 ti o si di gba ìdánilọkọọ ni ilé ẹkọ ìkọni Ghana ni Teshie ni Accra Nínú oṣù kẹta ọdún 1968 wọn gbe lọ sí agbègbè Takoradi ni ìhà ìwọ-òòrùn Ghana láti tẹsíwájú nínú ẹkọ rẹ. Queen Elizabeth and Jerry Rawlings during the Queens state visit to the former British colony in 1999 Ó kẹkọọ jáde ni oṣù kíní ọdún 1969 gẹgk bi awakọ ofurufu, ti o si gba oyè Speed Bird Throphy èyí ni oyè tó ga jùlọ fún awakọ ofurufú. O gba oyè Flight-Lieutet nínú oṣù kẹrìn ọdún 1978 ti ó si jẹ òṣìṣẹ tó jáfáfá láàrìn àwọn akẹgbẹ rẹ Àsìkò rẹ gẹgẹ bi ọmọogun òfurufú ní Ghana yìí ló ri irú àwọn ìwà ìbàjẹ tó wà láàrìn àwọn olórí ìlú, ìwà ajẹbanu àti fífi ẹtọ àwọn ará ìlú dùn wọn. Àwọn iròyin tì ẹ leè ní ìfẹ síí: Nínú oṣù kaàrún ọdún 1978 Rawlings àti awọn mẹfà míràn fara han níwájú ilé ẹjọ àwọn ọmọogun pé wọn n dìtẹ láti gba ìjọba. Sùgbọn àwọn ènìyàn ìlú Ghana figbe ta pàápaàá jùló lẹyìn tí wọn ka atẹjade rẹ nílé ẹjọ tó sì sọ síbẹ pé gbogbo ìwà àìtọ tó n wáye láwùjọ ló mú kí òun gbé ìgbésẹ náà. Pẹlú ìrànlọwọ àwọn ọmọogun ofurufu àti àwọn ara ilú JJ Rawlings saaju ìfẹhonu han eyi to àwọn ìgbìmọ adájọ nile isẹ ọmọogun kuro lori oye èyí sì ló bi Armed Forces Revolutionary CouncilC AFRC. Rawlinmgs lo jẹ alágba igbimọ tuntun yii ti ó sì bẹrl si ni lọ láti ojúlé dé ojúlé láti ṣe afonumọ ilú, èyí ni láti fọ àwọn ológun àti ará ilú mọ kúrò nínú ìwà ajẹbanu àti láti mú ki àwọn ará ilú bẹrẹ sí ni ṣe amúlò ìwà tó ta láwùjọ. Ní ọjọ kẹrìnlélógún, oṣù kẹsàn ọdún 1979 ìgbìmọ AFRC gbé ìjọba fún àwọn àlágbádá lábẹ ẹgbẹ òṣèlú Peoples National Party PNP lábẹ ààrẹ Hilla Limann. N íọjọ kọkanlelọgbọn ọṣù kejìlá, ọdún 1981 Rawlings sáájú ẹka kan ninu ilé iṣẹ ọmọogun láti ditẹ gbàjọba lọwọ PNP lábẹ ẹgbẹ Provisional National Defence Council PNDC ẹgbẹ ti Flt-Lt. JJ Rawlings dá sílẹ jẹ àkójọpọ àwọn ológun àti alágbádá. Ó fi ilé iṣẹ ọmọogun sílẹ ni ọjọ kẹrinlá, oṣù késán, ọdún 1992 tí ó sì dá ẹgbẹ òṣèlú Nationa Democratic Congress NDC silẹ, ó dupò ààrẹ o si wọlé lọdún 1992, bákan náà lo wọlé lọdún 1996 O gba oníruurú oyè to fi mọ ti àjọ awon to n fòpin si ebi lọdún 1993, ó gboye ẹkọ lóríṣríṣi pẹlú : Ààrẹ orílẹ èdè Ghana nígbà kan rí, Jerry Rawlings ti jáde láyé, lẹyìn tí ó koju àìsàn ránpẹ 